
De  Oedipi  Sophoclei  culpa. 


Multi  semper  fuerunt,  qui  in  Oedipo.  Rege  *)  Sophdclis  tragoedia  propterea  gra- 
viter  offenderent,  *quod  in  ea  omnia  dura  fati  vi  regerentur,  Atque  gravem  eam 
esse  offensionem  multoque  molestiorem,  quam  omnia  ea,  quae  in  reliquis  hujus 
poetae  fabulis  reprehendi  pdtueruirt,  facile  ^intelJigitur,  Primiiin  enim  non  in  uno 
aliquo  loco  posita  est,  sed  per  totam  fabulam  manat,  deinde  non  in  extema 
aliqua  re  et  adventicia  cernitur,  quae  quo  ingeniosius  excogitata  et  artificiosius 
adornata  est,  eo  majorem  laudem  habet,  sed  ita  in  medullis  quasi  ha^et,  ut, 
nisi  tollatur,  incisis  totius  actionis  nervis  omnia  taedii  plena  esse  videantur. 
Etenim  quod  natura  et  ratio  tragoediae  postulat,  ut  nemo  tragicam  illam  fortu- 
nam  experiatur,  nisi  qui  yel  pravo  animi  studio  vel  gravi  errore  inexpiabilem 
fraudem  susceperit  ab  ipsius  consilio  aUquo  profectam,  id  plane  desiderabimus ,  si 
quidem  recte  existimant,  Oedipum  esse  hominem  probum,  justum,  nihil  non 
praeclare  moHentem,  vim  fati  iniquam,  saevam,.crudelem.  Efficitur  potius  ita  primum, 
ut  quidquid  ille  committat  mali,  id  ea  vi  cogente  et  protrudente  faciat,  nullo  suo 
consilio,  nullo  animi  mentisque  motu  relicto,  tum  vero,  quamquam  nihil  patra- 
verit,  quod  merito  ipsi  imputari  possit,  acerbissimas  poenas  luat  tanquam  ali- 
quod  fortunae  ludibrium.  Haec  vero  etsi  ea  habentur,  ut  si  recte  dicuntur,  id 
ipsum,  quo  fundamenta  quasi  tragoediae  continentur,  convellatur  et  evertatur, 
sunt  tamen,  quibus  ea  in  perfecto  scilicet  artis  opere  tolerabilia  videantur.  Pro- 
fitentur  autem,    ,,Oedipi  culpam  omnem  fere  ad  id  redire,   quod  natus  sit  *),   et 


1)  Oedipus  Coloneus  ejusdem  poetae  fabula  ab  hac  quaestione  secludenda  videtur. 

2)  Jacob.  Quaest.  Sopbocl.  p.  325. 

Multi  semper  fuerunt,  qui  in  Oedipo.Rege  *)  Sophoclis  tragoedia  propterea  gra- 
viter  offenderent,  'quod  in  ea  omnia  dura  fati  vi  regerentur,  Atque  gravem  eam 
esse  offensionem  multoque  molestiocem ,  quam  omnia  ea,  quae  in  reliquis  hujus 
poetae  fabulis  reprehendi  pOtueruift^  facile  ^teUigitur,  Primtnn  enim  non  ih  uno 
atiquo  loco  posita  est,  .sed  per  totam  fabulam  manat,  deinde  non  in  extema 
.>■*'  aliqua  re  et  adventicia  cemitur,  quae  quo  iogeniosius  excogitata  et  artificiosius 
adomata  est ,  eo  majorem  laudem  habet ,  sed  ita  in  medullis  quasi  ha^t ,  ut, 
nisi  tollatur,  incisis  totius  actionis  nervis  omnia  taedii  plena  esse  videantur. 
Etenim  quod  natura  et  ratio  tragoediae  postulat,  ut  nemo  tragicam  illam  fortu- 
nam  experiatur,  nisi  qui  yel  pravo  animi  studio  vel  gravi  errore  inexpiabilem 
fraudem  susceperit  ab  ipsius  consilio  aliquo  profectam,  id  plane  desiderabimus ,  si 
quidem,  recte  exisiimant,  Oedipum  esse  hominem  probum,  justum,  nihil  non 
praeclare  moUentem,  vim  fati  iniquam',  saevam,.cradelem.  Efficitur  potius  ita  primum, 
ut  quidquid  ille  committat  mali,  id  ea  vi  cogente  et  protradente  faciat,  nullo  suo 
consilio ,  nullo  animi  mentisque  motu  relicto ,  tum  vero ,  quamquam  nibil  patra- 
verit ,  quod  merito  ipsi  imputari  possit ,  acerbissimas  poenas  luat  tanquam  ali- 
quod  fortunae  ludibrium.  Haec  vero  etsi  ea  habentur,  ut  si  recte  dicuntur,  id 
ipsum,  quo  fundamenta  quasi  tragoediae  continentur,  convellatur  et  evertatur, 
sunt  tamen ,  quibus  ea  in  perfecto  scilieet  artis  opere  tolerabilia  videantur.  Pro- 
fitentur  autem,  „Oedipi  culpam  omnem  fere  ad  id  redire,   quod  natus  sit  ^),   et 


1)  Oedipus  Coloneus  ejusdem  poetae  fabula  ab  hac  qua^tione  secludeQda  videtur.  ^ 

2)  Jacob.  Quaest.  Sophocl  p.  35MM    f|.  >         '    ' 

immani  fortunae  crudelitate ,  qua  exerceatur,  'summam  animi  indignitatem  exci- 
tari  ^).  Quae  quidem  eo  perducunt,  ut  „fatalem"  hanc  Sophoclis  fabulam  haberi 
credamus,  sicut  revera  fatalis  habetur  ^),  hoc  est  ea,  in[  qua  fortuito  rerum  gravis- 
simarum  concursu  ea  constituatur  insignis  hominis  fortuna,  cujus  exitus  tragicus 
esse  debeat.  Hoc  vero  tragoediarum  genus,  ut  a  gravi  nostrorum  hominum  errore 
profectum  est,  ita  dudum,  credo,  explosum  et  relictum.  Sed  fortasse  fieri  non 
debet,  ut  hanc  Sophoclis  fabulam  in  numerum  earum,  quas  hac  aetate  fatales 
appellaverunt ,  relatam  esse  credamus,  quae  proprium  quid  et  praecipuum  habere 
dicatur.  Quod  quale  sit ,  quum  accuratius  expositum  non  sit ,  nos  non  quaere- 
mus,  paucis  potius  significabimus,  quo  modo  fieri  potuerit,  ut  omnino  haec  fabula 
fatalis  appellaretur.  Atque  causa  rei  altius  repetenda  non  erit,  si  quis  ea,  quae 
apud  poetam  sunt  rei  capita,  meminerit.  Sunt  autem  haec :  Puer  recens  Thebis  natus 
servo  exponendus  a  matre  traditur :  misericordia  hominis  servatur  et  apud  regem 
Corinthiorum  educatur;  primam  aetatem  feliciter  degit,  donec  dubitatione  de  ori- 
gine  sua  injecta  Delphos  consultnm  abit.  Inde  quum  id  responsum  retulisset  fore, 
ut  patrem  interficeret  et  matrem  in  matrimonium  duceret,  terrore  rei  perculsus 
terram  Gorinthiorum,  ubi  parentes  esse  putabat,  fugiebat.  Sed  in  eo  ipso  itinere 
in  patrem  incidit  et  imprudens  interficit.  Thebas  deinde  delatus,  quum  civitatem 
Sphingi|  crudelitate  vexatam  aenigmate  ilio  soluto  liberasset  et  erexisset,  merce- 
dis  loco  regnum  et  superioris  regis  uxorem  accipit,  liberosque  ex  ea  toUit. 
Ita  igitur  oraculum  exitum  habuit  ipso  invito  et  inscio.  Haec  qui  collegerit, 
facile  iis,  qui  innocentem  Oedipum  summis  malis  exagitari  dicunt,  assentiendum 
esse  putabit.  Fortasse  ipse  adjunget,  quae  eam  opinionem  confirment.  Quo  in 
genere  statim  occurret  illud,  quod  Cadmeorum  gens  a  prima  stirpe  Erinnyn  (Jvf*V 
TQa  'Eqwvv)  infestam  habuisse  fertur  atque  iratam  et  Oedipus  maxime  ei  irae 
obnoxius  et  quasi  sacratus  fuisse  videtur  3).  Potest  non  minus  huc  revocari, 
quod  apud  Sophoclem  est  *),  in  ea  domo,  quae  semel  malis  tentata  sit,  nunquam 
cessare  Deorum  vindictam.  Potest  etiam  illud  afiferri,  non  stetisse  fabulam, 
quum  primum  in  scenam  committeretur  et  haud  dubie  tum  Sophoclem  a  Philocle 
victum  esse  propterea,  quod  rem  detestabilem  non  ferrenl  Athenienses. 

Sed  quamvis  speciose  haec  omnia  dicantur,  tamen  redeundum  est  eo,  unde 
profecti   sumus,    et  si  ea  vere  dicuntur,   omnem   tragoediae  vim  et  dignitatem 


1)     Bernhardy,  Grundriss  der  Gr.  Litt.  II.  g.  806.  2)    Bemhardy  I.  \. 

3)     0.  Mueller  Aescb.  Eum.  p.  168.  4)    Antig.  682. 

frangi  ac  toUi  pronnntiaiidiim.  Nunc  vero  eam  onmes  esse  consentiant,  qnae, 
8i  nlla  alia,  incormptos  hominum  animos  vehementer  commoveat  et  ita  nt  par  sit 
afi&ciat.  Non  potest  igitor  ea,  quam  volunt,  fati  vis  in  ea  esse,  sed  aliqua  ip- 
sias  Oedipi  culpa  esse  debet,  qua  ingentia  ista  facinora  conmiissa  et  dura  mala, 
quae  postea  sustinet ,  excitata  dici  possint.  Atque  eam  culpam  a  libero  animi 
motu  et  voluutate  profectam  Oedipo  a  poeta  tribui  existimamus  ^).  Hoc  quo 
modo  dictum  sit,  iis,  quae  ipsa  fabula  continentur,  demonstrandum  erit,  sed  ut 
ordine  postea  procedere  liceat,  ea,  quae  ad  rem  declarandam  facere  videntur, 
praemittemus. 


•i- 


-.:■  Atque  primum  quidem  neque  alienum  a  consilio  nostro  neque  inutile  erit 
Aristotelis  praecepta,  quae  ad  hanc  rem  pertineant,  in  memoriam  revocare.  Qui 
ubi,  quid  in  componendis  fabulis  spectandum,  quid  cfvendum  sit,  docet,  id  in 
primis  postulat,  ut  ii,  quos  poetae  suas  in  fabolis  partes  sustinere  velint,  ejus- 
modi  sint,  qui  natura  saa  et  moribus  spectantium  animos  metu  et  misericordia 
oOmmoveanU  Negat  autem  id  fieri,  vel  si  probi  homines  temere  subita  rerum 
viciseitudine  e  secunda  in  adversam  fortunam  protrudi  videantur;  ea  enim  re 
Dihil  nisi  stomachum  et  indignationem  moveri,-  vel  si  improbi  ex  adversa  in  se- 
cundam  fortunam  traducantur;  nihil  enim  a  tragoedia  esse  alienius;  vel  denique 
si  ii,  qui  maxime  improbi  sint,  e  secunda  fortuna  in  adversam  incidant;  excitari, 
enim  ita  humanitatis  sensum,  misericordiam  et  metum  non  excitari;  relinqui  igi- 
tur  eos  solbs,  qui  medii  sint  inter  probos  et  improbos,  qui  neque  virtute  et 
jnstitia  excellant,  neque  propter  improbitatem  et  nequitiam  sed  propter  peccatum 
aliquod  duras  fortunae  vices  experiantur,  qualis  sit  Oedipus  et  Thyestes  ^).  Pri- 
mum  autem  ex  his  apparet ,  quales  Aristoteles  homines  in  tragoediis  esse  velit, 
talem  ei  visum  fuisse  Oedipum,  hoc  est,  et  dignitate  insignem  et  culpae  ob- 
noxium.  Quae  culpa  quiai  re  contracta  sit,  nec  Aristoteles  indicat  nec  hoc  loco 
quaerendum  videtur.  Deinde  yero  tenebimus  haec  dici  non  de  Oedipo  tragico, 
sed  de  eo,  qui  est  jn  Xabuics.  Intelligitur  id,  si^i^is..4jabitet,  inde,  quod  idem 
Aristoteles/dtcit,'  antea  poetas  omnes  perseculos  esse  fabulas,  tum  vero  in  paucis 

— : : ^    ",,.- 

1)    Qui  de  bac  re  scFipseruQt.^dtaDtur  C.  F.  Hermaon.  Quaest  Qedip.  p.  4.C<)ui  quae  dixeruot,  equid«n 
non  examinabo :  satis  tiabebo  m^am  proposuisse  sententiam. 

iisque  maxime  idoneis  gentibus,  in  quibus  est  Oedipi,  constitisse.  Is  igitur 
quum  jam  Graecis  visus  sit  mythus  de  Oedipo  traditos,  non  tam  hoc  loco,  qualis 
universus  is  fuerit,  quaerendum  erit,  quam,  qua  ratione  et  arte  Sophocles  eo  osus 
sit,  postea  explicandum.  Nam  quamquam  alii  aliter  traduut,  mutant  variantque 
singula ,  in  summa  tamen  rerum  apud  poetas  nulla  fere  reperitur  dissimilitudo, 
nisi  quod  tragici  maxime  suae  haud  dubie  causae  inservientes  liberos  ab  Oedipo 
ex  incesto  matrimonio  susceptos  esse  statuenmt  eaque  re  ab  Homero  et  antiquio- 
ribus  epicis  discesserunt.  Neque  vero  is  fuit  Sophocles,  qui  in  iis,  quae  memoriae 
erant  prodita  et  religione  quasi  sacrata,  multum  novaret,  sed  tam  admirabilis 
ingenii  fuit  vis,  ut  omnia,  quae  arte  figurasset  et  animasset,  quamquam  tralaticiam 
antiquitatis  speciem  habere  videbantur,  tamen  doctrinae  et  humanitatis,  qua  Pe- 
riclis  aetas  excellebat,  plenissima  essent.  Itaque  quum  culpa  ea,  de  qua  quae- 
rimus  in  mytho  de  Oedipo  tradito  reperiri  videatur,  eam  apud  Sophoclem  quo- 
qoe   esse  putabimus.  t 

Sed  antequam,  quae  culpa  sit  et  in  qua  re  sita,  explicabimus,  ut  postea  ea, 
quae  dicenda  erunt ,  ad  certam  rationis  normam  dirigere  liceat,  de  falo,  quod 
durum  et  saevum  in  hac  Sophoclis  fabula  esse  volunt,  paucis  exponendum  erit. 
Est  quidem  difficilis  ea  quaestio  diligentiusque  instituenda;  si  quis  omnia,  quae 
ad  eam  revocari  vel  possunt  vel  debent,  persequi  et  complecti  velit.  Sed  hoc 
loco  Sophoclea  in  medium  protulisse  sufficiet,  quae  maxime  ad  eam  rem,  quam 
quaerimus,  illustrandam  faciant,  non  tam  singuHs  locis,  quibus  ea  continentur, 
allatis  et  excussis,  quam  ipsarum  sententiarum  natura  et  ratione  indicata.  Atque 
primum  quidem  apud  Sophoclem  non  est  fatum  id,  „quod  physice  dicitur,  causa 
aeterna  rerum,  cur  et  ea,  quae  praeterierunt ,  facta  sint,  et  quae  mstant,  fiant, 
et  quae  sequuntur,  futura  sint";  imo  eas  partes,  quas  Homerus  et  Diis  et  fato 
tribuit  ita,  ut  illi  saepe  huic  subjecti  sint,  Sophocles  Diis  ipsis  assignat;  non  igi- 
tur  recondita ,  obscura  caecaque  vis  regnat ,  sed  Dii  omnia  vident  et  regunt. ' 
Praeterea  non  ita  fiunt  omnia,  ut  inevitabili  necessitatis  vi  efficiantur,  sed  a  ratione 
et  consilio  proficiscuntur,  ita  ut  non  sit  fortuitus  rerum  bmnium  cursus  ac  flumen 
quasi ,  sed  regantur  eae  numinc  Deorum  et  contineantur.  Elj,  quod  summum  est, 
numen  id  justum  et  sanctum  habetur,  ab  omni  libidine,  cupiditate,  invidia,  metu, 
alienum.  Tanta  enim  est  Deorum  potentia  et  ita  stabilitum  imperium,  ut  in  jure 
suo  impediri  non  possint;  tam  affluens  autem  eorum  vita  omni  genere  felicitatis, 
ut  nihil  usquam  sit,  quod  invidiam  et  cupiditatem  excitet;  ea  denique  prudentia 
et  sapientia ,   quae  quid  temere  et  libidinose  facere  vetet  et  recte  omnia  et  juste 

perficiat.  Ut  vero  omn^  regant  Dii  et  res  hnmanas  cnrant,  ita  pie  volunt  et  sancte 
coH:  nemo  eos  impune  negliget  vel  contemnet  Quod  qui  faciunt,  quum  inso- 
lentia  et  superbia  se  efferant  et  supra  rernm  humanarum  modum  se  extendant, 
eorum  iram  in  se  convertunt,  non  ab  invidia  illa  profectam,  sed  inde  natam,  quod 
leges  mortalibus  scriptae  violantur.  Nam  natura  in  mentibus  insculptum  est, 
Deos  esse  et  pie  colendos  esse;  quae  autem  ita,  ut  hoc,  hominibus  insita  et 
innata  sunt,  ea  bona  habenda  sunt  et  religiose  servanda,  ne  neglectis  his  divinis 
rerum  humanarum  ordo  et  ratio  turbetur.  Ita  enim  divina  et  humana  inter  se 
connexa  et  apta  sunt,  ut  illis  neglectis  haec  turbentur  et  confundantur  et  con- 
temptum  Deorum  sequatur  omne  «t  facinorum  et  selerum  genus.  Nihil  autem 
vehementius  Dii  aversantur,  quam  ferociam  illam  omnia  temere  turbantem  cupi- 
deque  pervertentem :  modeste,  prudenter  et  temperanter  omnia  fieri  volunt.  Ita- 
que  si  quid  a  quo  jfactum  est  superbius  et  insolentius,  et  violatae  eae  leges, 
qulbus  hominum  salus  continetur,  graviter  id  ulciscuntur  Dii  et  jure  hoc  fieri 
homines  facile  agnoscunL»!^!?     .    ;- 

'''■■■  Sed  ut  haec  apud  poetam  satis  aperta  sunt,  ita  aliud  minus,  quo  jure  fieri 
possit,  apparet.  Accldit  enim  id  quoque,  ut  quis  non  illa  superbia  elatus,  sed 
imprudens  fere  ei  invitus  id  mali  vel  dicat  vel  faciat,  quod  gravem  Deorum  iram 
et  vindictam  excitet.  Quod  quamvis  durum  videatur,  tamen  Dii  nihil  nisi  suum 
munus  sanctas]/illas  leges  tuendi  exsequi  putandi  sunt.  Qui  enim  ita  severam 
delicti  poenam  subeunt,  excusant  quidem  imprudentiam  ideoque  graviorem  de- 
licto  poenam  esse  queruntur,  sed  accuratius  rem  inspicientibus  eam  ipsam  impru- 
dentiam  crimini  dandam  esse  aj^ret  vel.  a  socordi^  vel  a  temeritate  profectam. 
Ut  igitur  id  ipsum,  quod  commissum  est,  excusationem  aliquam  habeat,  tamen 
ipsius  naturae  et  animi  habitus,  quo,  quae  sint  singula  dicta  et  facta,  efficitur, 
non  is  est,  qui  esse  debet.  Mente  enim  ii  et  ratione,  qua  [nihil  melius  homi- 
nibm  Dii  dederunt,  non  recte  sapienterque  utuntur  nec  homines  se  esse  faci- 
leque  labi  in  quavis  re  et  cadere  recordantur.  In  his  igitur,  sive  causa  delicti 
a  socordia,  sive  temeritate,  sive  confidentia  repetenda  est,  maxime  cernitur 
Deorum  [severitas,  homines  quales  et  sint  et  esse  debeant  quamque  diligenter 
sanctae  illae  leges  iis  praescriptae  servandae  sint,  graviter  admonentium,  inju- 
stitia,   invidia,  saevitia  non  cernitur.      '  t 

Postremo  vero,  quo  nihil  vel  ad  intelligendum  difficilius  vel  ad  defenden- 
dam  et  purgandam  Deorum  justitiam  inexplicabilius  esse  videtur,  hoc  est.  In 
graves   enim  Dii  homines  errores   ducere  dicuntur  et  tamen  punire.      Sed  non 


uno  eodemque  semper  modo  id  dicitur.  Querantnr  id  plernmqne  ii  ipsi,  qui 
gravi  aliqua  re  perpetrata  tum  demum,  quem  in  locum  deducti  sint  quidque 
aegritudinis  et  molestiae  ferre  cogantur,  sentiunt.  Qna  in  re  id  maxime  agnnt, 
ut  id,  quod  commiserunt  elevent  et  excusent,  sive  id,  quod  ad  rem  perpnlit, 
in  aliquo  suae  mentis  motu  esse  situm  conscii  sunt,  sive,  id  quod  saepius 
accidit,  quid  sibi  ipsis ,  quid '  incitamentis  extrinsecus  allatis  tribuendum  sit, 
revera  non  assequuntur.  Sed  quidquid  id  est,  non  eo  ii  procedunt,  ut  omnem 
facinoris  culpam  a  se  removeant,  sed  ut  apud  Homeram,  qui  "Arrie  fraude 
occaecata  mente  ad  mala  facienda  inductos  se  jactant,  culpa  se  vacare  non 
audent  dicere,  ita  hi  rei  commissae  poenas  merito  sibi  luendas  esse  confi- 
tentur.  Ubi  vero  alii  a  Diis  homines  ad  fraudem  committendam  duci  dicunt, 
revera ,  unde  repetenda  causa  facinoris  sit  et  quo  referenda ,  non  intelligunt. 
Quamquam  enim  in  universum,  quanta  esset  generis  humani  imbecillitas  et  fragi- 
litas,  quanta  labendi  peccandique  proclivitas,  intellexerunt,  tamen  non  id  fuit  inge- 
nii  acumen ,  ut  et  infirmitatem  animi  humani  eam ,  quae  est ,  et  veram  naturam 
ejus,  quod  nefas  dicitur,  perviderent,  et,  *quanti  esset,  existimarent.  Quare  si 
quis  grayiter  ofifendisset  et  tristi  illa  ac  tragica  fortnna  conflictaretnr,  ita  ut  non 
magnopere  appareret,  qua  fraude  culpave  id  factum  esset,  nihil  reliquum  esse 
videbatur,  nisi  ut  divinitus  id  accidisse  dicerent.  Poeta  autem  tantum  abesf,  nt 
Deos  auctores  facinorum  esse  existimet  et  ludibrio  habere  homines ,  ut  in  horum 
animis  semina  quaedam  malorum,  a  quibus  tristis  illa  fortuna  oriatur,  latere  sig- 
nificet.  Sed  quum  ii  in  cognitione  et  contemplatione  rerum  divinarum  et  huma* 
narum  termini  constituti  essent,  ut  et  lateret,  qua  maxime  ratiohe  singuloram 
hominum  fortuna  divinitus  gubernaretur  et  unde  ea,  qnae  in  natura  hominum 
essent  mala ,  gignerentur ,  corroborarentnr  in  peraiciemque  ipsoram  erumperent, 
nihil  diligentius  praecipiendum  esse  putat  poeta,  quam  nt  sanctas  illas  leges  reli^ 
giose  servent  et  omnes  contentiones  consiliaque  iis  finibus,  qui  ipsis  praesyipti  ^ 
sint,  sapienter  contineant,  si  prospero  vitae  cursu  uti  velint.  Quod  ipsum  quum 
sit  arduum  et  periculosae  aleae  plenum ,  non  raro  molles  illae  voces  audiuntur 
poetae  non  minus,  quam  reliqui  poetarum  praestantissimi  faciunt,  cum  dolore 
quodum  et  remissa  animi  lenitate  et  patientia  etiam  fortunatissimas  res  mortalium 
incertas  et  caducas  esse  querentis  et  vel  „non  nasci"  longe  praestare  pronun- 
tiantis. 

Jam  vero  si  quaeremns,  quas  partes  fati,  quod  vocabnlum  re  exposita  tene- 
bimus,   in   hac  Sophoclis    tragoedia  poeta  esse  voluerit,  eaedem  fere,  quae  in 

ceteris,  esse  videbuntur.  Primum  enim  quod  in  sua  quisque  hominnm  tragicorum 
fortuna  vitaeque  conditione  constituitur ,  fato  tribuitur;  tum  vero,  qua  ratione  sua 
quisque  fortuna  utatur,  quo  modo  vivat  resque  gerat,  non  aliunde  nisi  ex  ipsius 
voluntate  oonsiliisque  pendet.  Non  eadem  vero  omnium  fortuna,  non  eadem 
vitae  conditio  est,  sed  ut  aliis  latus  patet  campus,  in  quo  libere  vagentur  nec 
tamen  facile  oflfendant,  ita  alii  in  tam  angustum  conclusi  sunt  curriculam,  ut  nisi 
diligentissime  caveant  et  attendant,  statim  de  recta  regione  deflectant  et  in  prae- 
ceps  ruant.  Haec  cum  multorum  hominum  tragicorum  tum  maxime  Oedipi  fortu- 
na  est;  quae  quo  iniquior  videtur,  eo  magis  ea,  quae  illi  committunt  excusa- 
tionem  habent ,  et^  quidquid  poenae  ferendum  est ,  misericordia  dignum  esse  pu- 
tatur.  Accedit  in  Oedipo ,  quod  iis  parentibus  natus  est ,  ut  indoles  quaedam 
intemperantiae  et  confidentiae  in  %nimo  ejus  esse  putari  possit.  Id  quoque  si  ad 
illam  fati  vim,  quae  in  eo  cemitur,  retuleris,  ea,  quae  nefarie  commisit,  non 
eodem  quidem  omnia  modo ,  poeta  ad  ipsius  consilia  revocasse  videtur. 

Hoc  vero  ipsum  si  quis  argumentis  e  fabula  petitis  probare  conatur,  vehe- 
iz^nter  obloquuntur.  Id  agi  ajunt,  nt  quae  Oedipus  commiserit,  aperiantur  et, 
qui  ipse  sit  intelligatur;  in  quibus,  duifi  agantur ,  si  quid  ipse  ferociter ,  iracunde 
impie  jactet,  id  esse  ejusmodi,  ot  et  possit  et  debeat  excusari;  summae  esse 
iniquitatis ,  si  qnis  postulet ,  ut  ipse  in  tristissima  fortunae  commutatiooe  gravem 
illamStoicorum  personam  tueatur;  minime  vero  omnium  in  his  omnibus  unum 
aliquid  esse,  quod  causam  facinorum  muho  ante  conmaissorum  in  ipsum  conferre 
culpamque  derivare  sinat.  Recte  haec  disputata  esse  putamus,  sed  non  ex  omni 
parte.  Verum  quidem  est,  ea,  quae  in  hac  ipsa  fabula  dicat  et  agat,  excusari 
nec  haberi  pro  causa  facinomm  multo  ante  patratomm;  sed  hoc  quaeritur,  vo- 
lueritne  poeta  ea,  quam  Oedipo  tribuat,  persona  declarare  ingenium  hominis 
quale  fuerit,  ut  haec  vitia,  quae  nunc  in  eo  deprehendimus,  ejus  propria  et  prae- 
cipua  esse  statuanus  indeque  tanquam  e  fonte  suo  manasse  omnia  peccata  et 
profluxisse  ingentia  illa  mala  intelligamus.  Hoc  et  admirabilis  fabulae  compositio 
et  artificiosa  singularum  partium  exornatio  ita  monstrat ,  ut  poeta  hoc  maxime  et 
contendisse  et  eflecisse  putandus  sit,  id  quod  nunc  iis,  quae  ab  eo  scripta  ad 
hanc  rem  pertinent,  persequendis  explicabimus. 

^  Ac  piimum  quidem  perlustrabimus  prologum.  In  eovero  poetam  id  maxime 
egisse  dicas,  ut  omnes  Oedipam  pmnibus  laudibus  oraandum  esse  putarent  facileque 
animos  adjangerent.    Eos  enim,  qui  ad  auxilium  ejus  in  gravi  illa  pestilentia. 

qua  conflictabatur  civitas,  implorandum  missi  ad  aras  ante  regiam  positas  conse- 
derant,  ita  accipit,  ut  natura  eum  benevolentissimum  esse  et  bene  reipublicae 
consiiltum  velle  appareat.  Ipse  quum  eos  videt,  officiose  procedit,  quid  expe- 
tant,  sciscitatur,  et  misericordia  commotus,  quidquid  velint,  a  se  impetraturos  esse 
benigne  promittit.  Atque  quum  ad  levandam  vim  morbi  se  excitari  audivit, 
non  tum  demum  ejus  animum  ad  eam  rem  converti  intelligiturj  multo  majore  in 
moerore,  quam  ii  qui  supplicant,  ipse  est,  multa  ad  qnaerendum  remedium 
animo  agitavit,  postremo  Delphos  misit  consultum ,  ut,  quid  ad  civitatem  servan- 
dam  faciendum  esset,  audiret.  Praeterea  vero  quae  Jovis  sacerdos,  dux  suppli- 
cantium  dicit ,  summas  ei  laudes  et  honores  tribui  facile  ostendunt.  Haec  omnia, 
quae  speciosam  et  splendidam  hominis  exhibent  imaginem  Optijneque  de  eo 
existimare  cogunt,  eo  consilio  a  poeta  ita  adoreata  esse  dicimus,  ut  postea  in- 
clinante    se   fortuna  eo   gravior    consequatur   misericordia.  ; 

Eadem  vero  etiam  aliud  in  recessu  habent,  quod  fronte  non  aperiunt,   quod 
pungat  animos  spectantium  nec  securos  esse  sinat.     Mirum  enim  hoc  ipsum  quam 
maxime  videtur,  quod  causam  supplicandi  sciscitatur  Oedipus  ex  aedibns  progressus. 
Etiamsi  enim  hoc  eo  pertinere  dicas,  ut  Oedipus  eo  ipso  tomporis  momento,  quo 
ad  levandas  civium  miserias  progrediatur,  ad  acerbissimam  suae  fortunae  conver- 
sionem  gradum  faciat,    idonea  tamen  causa  esse  debuit,   cur  poeta   ita  id  factum 
vellet.     Occurrebat   enim   hoc    statim    omnibus:    quid   est,   quod    grassante    sine 
levamento  vi  morbi  rex,  quid  sacra  per  urbem  facta,  quid  obstrepentes  lamenta- 
tiones,    quid   supplicatio  velit,    quaerendum   putat?     Non   potuit  vel   potius   non 
debuit   scire   ipse?      Imo   non   debuit    ipse   curare  et  decernere,  ut  pestilentiae 
averruncandae    causa:  ad   omnia  Deorum  templa  supplicationes,  piacularia  sacrifi- 
cia,   ea   denique,    quae  ejusmodi  temporibus  celebrantur,   sollemnia   fierent?    Et 
voluisse  videtur  poeta  eum   ipsum  tale    quid  sentire;  nam   quod   dicentem  facit, 
(v.  7.)  se  esse  eum,  qui  inclutus  appelletur  ab  omnibus  Oedipus,  non  inanis  est 
jactantiae  nec  magnopere  prologi  ratione  postulatur,    sed  eo  spectat,  ut  eum  se 
processisse  fateatur,   a  quo  in  iis,   quae  videantur,  rerum  angustiis  auxilium  ex- 
spectetur.     Eam  exspectationem    re  vera    fuisse   apparet   inspectis  accuratius   iis, 
quae  dux  supplicantium  exponit.     Qui  quod  primum  aras  Deorum  adiri,  omnia  vi 
morbi  repleri  et  absumi  narrat,  regem  et,  quid  fiat,  nescire  et,  de  avertendo  malo 
cum  iis ,   quibuscum  par  erat ,   neque  sermonem  neque  consilia  contulisse  <  Often- 
dit.     Deinde  hoc  multis  modis  versat,    videri  r^em  eum,    qui  praesenii»  mala 
levare  possitj  tum  vero  precibus  eum  urget  et,  quae  eum  ad.erigendam  afflictam 

civitatem  excitare  possint,  colligit  permulta.  Facit  quidem  magnitudo  eorum, 
quibus  premebantur,  malorum,  ut  sacerdos  in  his  explicandis  haereat  et  commo- 
retur  diutius,-  sed  si  quaerimus ,  cur  novis  semper  verbis  eandem  rem  variet, 
gravioribusque  ad  laudem  non  minus  quam  utilitatem  ipsius  Oedipi  accommodatis 
argumentis  firmet,  non  ab  ea  una  causa  singularis  prorsus  loquentis  et  precantis 
contentio  proficisci  videtur.  Infertur  *)  potius  ita  suspicio  quaedam  Thebanonim, 
posse  Oedipum  afferre  malorum  remedium  credentium,  velle  afferre  diffidentium. 
Et  tamen  falsa  erat  ea  suspicio.  Multum  enim  rem  secum  volutaverat,  multas 
expediendae  salutis  vias  inierat,  sed  quamquam  nuUis  suis  artibus  ex  angustiis 
emergi  animo  discruciabatur ,  nihil  prorsus  ipse  efficere  potuerat.  Quare  quum 
opinioni  civium  de  se  susceptae  et  voiuntati  satisfacere  se  non  posse  sentiret, 
dOmi  se  continuit.  nec  quidquam  omnino  in  medium  protuUt  Hoc  ipsum  quam 
grave  atque  acerbum  ei  fuerit  inde  apparet,  (v.  74.)  quod  cupidissime  exspectat 
oraculi  responsum,  quo  allato  desideratam  diu  afflictis  opem  ferri  posse  credit 
Praeclare  haec  ad  negligentiam  Oedipi,  quae  in  summis  civitatis  malis  esse  vide- 
batur,  removendam  comparata:  ita  demum  exspectationem  eam,  quam  usque  ad 
id  tempus  decepisse  putabatur,  recte  digneque  tuetur. 

Sed  cur  poeta  ita ,  ut  facit ,  rem  instituit  eumque,  qui  bene  reipubhcae  con- 
sultum  cuperet,  nihil  eorum,  quae  in  ejusmodi  temporibus  regis  maxime  consilio 
et  auctoritate  fieri  solent,  facere  voluit?  Primum,  credo,  propterea,  quod  quo. 
longius  tota  Oedipi  ratio  a  ceterorum  hominum  consuetudine  recedebat,  eo  pro- 
pius  ad  naturam  consiliumque  tragoediae  accedebat;  (qua  in  re  ornanda  quantum 
cematur  artis,  non  licet  hoc  loco  exponere);  deinde  vero,  id  quod  ad  nostram 
rem  gravissimum  est,  statim  ab  initio,  qualis  natura  animusque  Oedipi  esset, 
declarare  voluit.  Qua  in  re  duo  satis  indicavit,  primum  optima  quaeque  eum  se- 
gtii  el  ad  communem  civium  salutem  referre;  tum  vero  velte  eum  esse  totum  suum, 
mis  suis  in  omnibus  rehus  parentem  consiliis,  suis  omnia  agentem  viribus,  eam, 
quae  ad  res  bene  gerendas  proxima  habetur  via,  negligentem,  hoc  est,  consiUa 
cum  ahis,  ubi  usui  sit  et  expediat,  non  communicantem.  Quibus  rebus  quid  effi- 
ciatur  nunc  non  dicimus,  satis  habemus,  si  Oedipum  Sophocleum  eum  esse  con- 
stet,  qui  omnia  sua  ex  se  apta  esse  velit  nec  uUa  in  re  aliunde  pendere. 

.     Pergimus  nunc   ad   reliqua,    ut  quae  in  iis-  ad  eam  rem,    quam  quJ^rimus, 
utilia  deprehendantur,  videamus.     Quod,  quum  ipse  nihil  remedii  inveniret  Oedi- 

pus,  Creontem  potissimum  Delphos  misit,    optimo  consilio  fecisse   putandus    est. 

NuIIum  enim,  cui  tantam  rem  committeret,  invenit  hominem  certiorem.     Et  tamen 

de  industria  hic  prae  ceteris  ad  eam  rem  delectus  esse  videtur,  ut  in  eo  maxime 

Oedipus,   qui  esset,   ostenderet.     Supplicantium  vero  animi  egregie  iis  confirman- 

tur,    quae  reverso  Creonte    et    quaerentem  et    profitentem   audiunt.     Nihil  enim, 

quo   id,   quod   oraculo   editum  est ,    perficiat,    praetermittere  videlur.     Sed  in  eo 

ipso  primum  accidit ,    ut  justa  inquirendi  prudentia  et  diligentia  desideretur.     Ubi 

enim  ad    sedandam  pestilentiam    exitiale  scelus,  Laio    superiore    rege    interfecto 

commissum,  expiandum  esse  audivit,   non  id  quod  exspectes  facit,    ut  accuratius 

de  homine  ipso  quaerat ,   sed  potius  ea,   quae  Creon  de  eo  dicturus  est,  praeci- 

dit.     Atque,  quod  majus  est,  quamquam  nihil  exoptatius  habebat,  quam  ut  nnum 

aliquod  vestigium  reperiret,  quo  auctores  facinoris  indagare  posset,  tamen,  quum 

unum  servum  e  caede  elapsum  de  re  retulisse  et  referre  posse  comperit,   ne  ab 

hoc  quidem  homine  amplius  exquirendum  putat ,   sed  eo ,    quo   non   putes  delabi 

virum   prudentem,    delabitur  et  non  aliunde   interfectores  quam  clandestinis  The- 

banorum  hominum   insidiis  subornatos  esse   pronuntiat.     Postulari  haec  ita  et  ne- 

cessario    requiri   ipsius   tragoediae    consilio   ac  ratione  facile  concedimus,    cOntra 

vero  de    prudentiae  et  sapientiae   laude   ejus,  £ui   talia  a  poeta  tribuuntar,    per- 

multum    detrahi   neminem   fugiet.    Jure   igitur   dicere   licet   poetam  hoc   loco    id 

.  egisse,   ut  Oedipi  prudentiam    inter  omnes   celebratissimam   eam   esse  appareret, 

quae  id,  quod  maxime  propositum  ante  oculos  esset,  leviier  transiret  et  ad  remotiora 

et  longinqua  intempeslive  festinaret.     Hac  maxime   re  fieri   videmus,   ut   ipse    ad 

cognoscenda  sua  facinora  deducatur.     Deinde  vero,  postquam  satis,  quae  ad  cae- 

dis  auctores  ducerent ,  audivisse  sibi  visus  est,  operam  pohicetur,  ita  ut  et  civi- 

tati  et  Deo   Delphico   satisfaciat.     Quo   loco    maxime  miramur  catisam,    qua   se 

moveri  dicit:  non  disjunctis  stirpe  amicis,  sed  sibi  ipsi  eam  operam  utilitati  fore: 

easdem  enim  insidias,  quae  superiori  regi  factae  sint,  sibi,  nisi  caveatur,  timen- 

das  esse.     Haec  omnia,  quemadmodum  sunt  dicta  ab  eo,  qui  non  intelligat  dicta, 

ingentisquc  cujusdam    horroris    plena ,    ita ,   qui  metus  et  quae   suspicio   in  animi 

recessu  lateat,    produnt.     Oritur  igitur  jam  suarum  rerum  cura,    quum  paullo  ante 

(v.  94.)  plus  se  civium  quam  sua  causa  angi  professus  esset,  et  sensim  ita  cres- 

cit,   ut  cogitationes  et  studia  mrnus  certe  ad  civitatis  salutem   referantur.     Itaque 

ut,    quod  antea  vidimus,   a    suis  sua  consiliis   proficisci  vult  omnia,   ita  hic  jatn 

omnia  consilia  et  facta   ad  suas  rationes  revocare  eum  intelligimus.    Ne  ipse  vita 

et  regno  privetur  metuit,  qui  metus,  quo  deducturus  sit,  mox  apparebit. 

MM  Atque  principes  civitatis,  qui  chori  partes  sustinentes  Deos  ad  avertenda 
mala  invocant,  ipse  confirmat  (v.  214  seqq.),  facile  futurum,  quod  precibus  ex- 
petant,  si  justam  operam  suis  consiliis  adjungere  velint.  Quod  vero  eam  operam 
propterea  deposcendam  esse  putat,  quod  ignarus  sit  rei  jure  exsequendae,  con- 
fidentiae  illi  et  nimiae  de  prudentia  sua  opinioni  tribuemus  ^).  Deinde  ubi  omni- 
bus ,  ut  auctores  facinoris  indicent ,  edicit  et  mandat ,  satis  leniter  agit ; 
vehementius  vero  commovetur,  quum  iis,  qui  imperata  non  faciant,  poenas  de- 
nuntiat.  Quos  quod  ab  omni  divini  et  bumani  juris  commercio  excludit ,  con- 
suetudine  quidem  et  rite  facit,  et  quod  sibi  ipsi,  si  conscius  et  affinis  facinori  sit, 
idem  imprecatur,  gravissime  et  acerbissime  piacula  se  exacturum  esse  probat 
Sed  etiam  hoc  loco,  ut  imprudentem  et  inscium  eum  dira  jactare  mittamus,  cu- 
pidius  et  iracundius,  quod  ipse  sibi  proposuit,  perferre  conatur.  Non  salis  habet 
ea,  quae  Deus  jussit  peragere,  sed  toti  Cadmeorum  ^nti  ultorem  se  fore  profite- 
tur  saepiusque  ita  sibi  ipsi  consulendum  esse  inaudimus.  Tanquam  non  violata 
Deorum  homlnumque  jura  exsequenda  sint,  sed  suus  dolor  in  iis,  qui  edictis  non 
pareant,  vindicandus  sit,  ita  minatur,  ita  furialia  detestandae  «tirpi  reluctantinm 
composita  expromit.  Eo  pertinent  repetitae  exsecrationes  ( v.  246.  269. )  et 
maxlme  illa  orationis  contentio  sibi  inferfecti  regis  successori  auctores  caedis  etiam 
sua  causa  ulciscendos  esse  clamantis  (v.  237.  253.  258  seqq.)  Impotentius  eum 
et  intemperantius  egisse  chorus  sentit,  sed  modeste  tantnm  cauteque  monet 
(vt  274  seq.) ,  Apollinis  fuisse ,  qni  essent  noxii ,  indicare.  Consentit  ipse ,  ita 
vero,  ut,  quo  ad  aperiendam  ejus  naturam  .nihil  argutius  et  significantius  cogi- 
tari  potest,  cum  aliquo  animi  dolore  non  posse  cogi  Deos,  quod  nolint,  facere 
queratur. 

Sed  jam  pervenimus  ad  eum  locum  (v.  300 — 462.),  ubi  gUscens  adhuc  animi  fer- 
vor  et  tenebris  tecta  iracundia  erumpat.  Quum  enim  statim  auctores  facinoris  patefa- 
crendi  ediclis  et  minis  noh  magnopere  moveri  intellexisset  (296.),  Creontis  suasu 
Tiresiam  ad  partes  vocare  statuerat  prius  quam  chorus  ejus  unius  consilio  et 
opera  deprehendi  rem  posse  ostenderet.    Accedit  jam  Tiresiasj    Oedipus  bonae 


1)  Cernitur  ea  opinio  toto  hoc  loco,  maxime  his  9v  ya^  &v  ftaxQav  Ixvivw  avro?,  n^  oi»  l/a*v  t»  evfi- 
fioXovT  quae  explicaoda  vidaeitur:  non  longe  procedereRi  ad  investigandum ,  i.  e.  facile  reperirem 
Ipse,  nlsi  qtiodam  modo  peregrinus  essem.  Dicitur  «v^/SoAov  P/ki'  ut  o^^ayid  i/f^^i  Arist.  Av.  1213. 
Praeterea  suspicari  licet,  respici  cum  acerba  quedam  amlNguitate  illud  ^iV/^oAor  Oedipi  proprium 
V.  1033.  / 

spei  plenus  honorificentissime  eum  et  observantissime  salutat,  rerum  omnium 
scientiam ,  qua  jam  una  reipublicae  salus  contineatur ,  in  eo  esse  praedicat ,  ora- 
culum  Delphis  allatum  paucis  exponit,  denique  ut  salvam  arte  sua  vates  praestet 
civitatem  suppliciter  orat.  Sed  non  satisfacit  precibus  Tiresias;  primo  levius  et 
tectius  significat,  postea  vero*  fatigatus  verbis  apertius  et  gravius  indicat,  propterea, 
quod  non  expediat  Oedipo  resciscere,  quod  scire  cupiat,  se  nihil  in  lucem  pro- 
laturum.  Tum  vero  Oedipus,  quod  sit  vatis  consilium  non  perspiciens,  sed  statim 
proditionem  patriae  eum  moliri  suspicans,  ita  ira  exardescit,  ut,  quem  paullo_ante 
justis  laudibus  ornavit,  ei  convicia  ingerat  minasque  intendat.  Sed  quasi  justo 
celerius  iracundia  ablatum  se  esse  sentiat,  vehementer  irritatum  animum  esse 
excusat  i).  Ad  ea  Tiresias,  quod  vere  poterat,  non  extrinsecus  allatum  illum 
fervorem  respondet,  sed  in  ipsius  animo  esse  situm  et  infixum.  Ceterum  tantum 
abest,  ut,  quo  tendat  Tiresiae  oratio,  intelligat  animique  ardorem  invita  ratione 
excitatum  defervescere  velit,  ut  per  iram,  quod  profiteri  non  pudet,  conscium 
eum  et  affinem  caedi  Laii  esse  criminetur.  Quod  quo  jure  faciat  primo  ita  non 
intelligitur ,  ut  invitum  eum  et  imprudentem  animi  conscientia  suspiciosum  et 
timidum  facere  videaturj  postea  id  saltem  eum  suspicari  apparet,  Creontis  artibus 
et  insidiis  factum  esse,  ut  vates  primum  quid  sentiret  expromere  recusaret,  deinde 
vero  in  ipsum  culpam  facinoris  conferret.  Et  habere  sibi  videbatur,  unde  id 
colligeret.  Creon  enim  responsum  ApoUinis  Delphis  retulerat  et  adulterare  potuerat 
(v.  603.),  idem  ipsi,  ut  Tiresiam  consuleret,  suaserat  (v.  555  cf.  288.).  Ut 
vero  ipsi  nihil  imperio,  scilicet  ingenii  acumine  parto,  fuit  carius,  ita  Creontem 
imperium  sibi  ereptum  afifectare  ad  eamque  rem  opera  vatis  uti  putat. 

Itaque  caecitatem  Tiresiae  exprobrat,  in  quaestu  ac  lucro  eum  videre,  in 
caeteris  omnibus  caecutire  (v.  391  sqq.)  criminatur,  in  sua  contra  sapientia 
soluto  Sphingis  aenigmate  probata  gloriatur. 

In  his  omnibus  praeter  insignem  illam  animi  impotentiam,  iracundiam, 
arrogantiam,  superbiam,  incredibilem  quendum  divini  vatis  contemptum  cemi  non 
jam  mirabimur.  Neque  enim  tum  splum  intemperantius  in  Tiresiam  invectus  est, 
sed  nunquam  multum  ei  tribuisse,  vel  ut  rectius  dicamus,  nunquam  ante  eum  con- 


1)  V.  337:  o(jyfjv  if*ifiri)u  tfjv  i/ttiv  acerbe  dicta  a  Tiresia:  mei  animi  naiuram  ^  quae  te  ad  iram  exci- 
tet,  vituperas;  nam  iram  Oedipus  non  exprobaverat:  tum  quae  sequuntur:  n/v  o^v  Jf  b/iov 
vaiovdw  ov  xaTtlSK:  de  iracundia  in  ipsius  animo  habitante,  non  de  Jocasta,  quod  G.  Hermannus 
voluit  cum  Eustatb.  ad  II.  »  p.  755  sqq.,  iotelligenda.  Nam  id  agitur,  ut  vates  eum  in  suum 
ipsius  animum  introspicere  jubeat.  '■ 

sulaisse  videtur.  Hoc  inde  existimari  potest,  quod  eum  tam  grassante  pestilentia  non 
ante  jam  consuluit,  quam  Delphos  consultum  misit,  quod  non  suo,  sed  Greontis,  con- 
silio  arcessivit,  id  quod  minime  ita  una  tragoediae  compositione  factum  est,  quod 
ipse  ita  de  eo  loquitur,  ut  ejus  scientiam  usu  cognitam  habere  non  possit 
(v.  433.),  denique  quod  ita  demum  causam  esse  intelligitur,  cur  vatem  regnum 
a  se  ad  Creontem  translaturum  esse  suspicetur  (v.  400.).  Nam  si  apud  ipsum 
eadem  fuisset  auctoritate,  qua  apud  Creontem  futurus  esse  putabatur,  quid  tan- 
dem  impelleret  ad  eas  insidias,  quas  moliri  arguitur? '  Omnino  vero  nihil  causae 
videbatur  esse  Oedipo,  quare  consuleret.  Nam  cui  ipse  ingenii  acumine  praesti- 
tisset,  quid  eum  in  consilium  adhiberet?  Hoc  vere  existimari  ex  iis  quoque 
intelligitur ,  quae  e  Creonte  quaerit  et  audit  (v.  555  seqq.),  Atque  hic  vatis 
contemptus  omnino  Deorum  cultum  eum  neglexisse  et  contempsisse  ostendit» 
Postea  enim  primum  impia  illa  Jocastae  dicta,  quae  castigat  statim  chorus  cantico 
pietatis  plenissimo,  ipse  probat  (v.  857.  ^);  tum  responsa  ApoUinis  nihili  aestimanda 
esse  jactat(v.964.);  deniqijie  quod  Creon  eum,  quum  jam,  quibus  in  malis  versaretur* 
intellexisset,  nihil  sine  Deorum  numine  faciendum  esse  monet  et  iis  obtemperare 
Jubet ,  ad  eandem  rem  probandam  pertinet  * ).  Geterum  ad  reliqua  animi  vitia, 
quae  jam  notavimus,  tam  prope  accedit  Deorum  contemptus,  ut  si  nihil  de  eo 
dictum  esset,  facile  eum  in  animo  ejus  latuisse  crederes.  Quod  tum  vero,  quum 
ex  angustiis  se  expedire  non  posse  videtur,  ad  Deos  et  vates  confugit,  quam 
maxime  parcum  Deorum  cultorem  eum  esse  et  religionum  negligentem  demonstrat. 
Sed  ut  supra  jam  vidimus  Oedipum  ea,  quae  maxime  ante  oculos  preposita 
essent,  non  videre  et  ad  remotiora  semper  festinare,  ita  hoc  loco  plane  eum  in 
sole  caligare  offusisque  menti  tenebris  in  iis ,  quae  ad  ipsum  pertinent,  nihil 
intelligere  apparet.  Tiresias  enim  culpam  caedis  expiandae  in  se  collatam  ita  in 
illum  rejicit,  ut  eum  ipsum  Laii  percussorem  esse,  suo  edicto  exsecrationibusque. 


1)  cf.  V.  977:    Jo*.  ti  S   av  ^ofioic  av&^mnot,  v  *<*  *7<  '''^XV^ 

M^TH,  tt fovota  d*  iativ  ovSttbq  ffoyifc; 

—     —     —    —    aXXa  tav6^  ottfl 

na^  oviiv  iat^,  ^fMrra  Tfr  fiiov  ^Iqu 
Ad  ea  Oedipus:   MkSq  anama  tavt*  &*  liiiqrjto  ffot, 

ti  /t^f  *itv^(»  Cwj*  ^  ttxovaa. 
Non  suDt  autem  haec  commoti  animi,  sed  tranquflle  deliberantis  eoque  magis  quae  sit  ejus  natura 
monstrare  possunt. 

2)  V.  1445:  «a»  yd^  cv  vvv  y*av  t^  &ff  niati»  fi^tq. 

teneri,  cum  matre  denique  inCestis  nuptiis  conjunctum  esse  dictitet.  Quae 
omnia  quum  fraudis  et  insidiarum  esse  clamet,  idem  mox  eum,  quod  tum,  quam 
facinorum  culpam  ferat,  non  videat,  luminibus  amissis  e  patria  ejectum  peregre 
vagaturum  esse  ostendit  diris  patris  et  matris  precibns  agitatum;  postremo  eademi 
accuratius  exponit,  ut  nihil  Oedipus  audiat,  nisi  omnia  oraculo  illo  olim  edita 
ab  ipso  ad  exitum  esse  perducta.  Haec  quum  legimus,  haud  dubie  quaerendum 
esse  putamus,  quid  maxime  fuerit,  qnod  poeta  in  his  exponendis  tantum  studii 
poneret ,  ut  vatem  ter  eadem  explicare  vellet ,  primo  levius  rem  significantem, 
deinde  clarius  illustrantem ,  postremo  vetus  illud  oraculum  ipsi  consulenti  editum 
in  memoriam  redigentem.  Nimirum  quum  ne  ita  quidem  sentiret  Oedipos,  quis 
esset,  quidque  fecisset,  apparere  putabat,  eum  aliena  et  remotiora  curare  et 
cognoscere ,  sua  et  proxima  negligere  et  quae  animi  esset  levitas  et  securitas 
ignorare.  Atque  nibil  plane  commovetur  iis,  quae  exprobrat  Tiresias,  nihili  facit, 
quod  ipse  suorum  malorum  dicitur  esse  auctor  (v.  379.)  et  in  alios  transferre  culpam 
(v.  338.).  Ne  tum  quidem  satis  attendit  et  prudentiae  suae  laudem  imminui 
videt,  quum  forte  fortuna  factum  esse  dicit  vates,  ut  aenigma  Sphingis  solveret; 
imo  quidquam  sua  referre  negat,  utrum  ea  fortuna  ad  interitum  ducaturj  servata 
enim  civitate  sempitemam  se  peperisse  gloriam  (v.  441.).  In  his  tamen  omnibus 
hoc  insigne  est,  quod  illata  parentum  mentione  graviter  pungatur  animus,  ut,  qui 
ii  sint,  cupide  quaerat  et,  quod  nihil  certi  respondeatur.,  id  ipsum  queratur. 
Illatum  id  hoc  loco  ita  est,  ut  quod  eum  olim  Corintho  proficisci  et  Deum  Del- 
phicum  adire  coegerit,  id  etiam  tunc  in  animo  infixum  haerere,  sed  temporis 
diuturnitate  obscuratum  et  obrulum  esse  intelligamus.  In  eo  ipso  vero  cernitur 
illa  animi  levitas  et  securitas,  quae  nulla  re  nisi  incitamentis  extrinsecus  allatis 
cum  terrore  quodam  commoveri  potuit.  Confitendum  tamen  est,  perculsum  eum 
.esse  suscitata  illius  oracuii  memoria  et  jam  placatius  ferre  Tiresiae  dicta.  Ita 
certe  tacitus  ab  eo  discedit,  ut  eum  omnes  cogitationes  in  recolendis  vitae  ante 
actae  rebus  positurum  esse  credas. 

Neque  vero  is  fuit,  qui  in  suis  rebus  diu  haereret  cogitabundus  facileque 
resipisceret.  Qua  re  mox  redit  in  scenam,  iramque  in  Creontem  evomit,  qui  ad 
diluenda  et  purganda  crimina  ante  in  se  collata  processit.  Eum  enim  quum 
regnum  afifectare  pro  certe  habeat ,  Hoc  maxime  indignatur ,  quod  se  tam  vel 
ignavum  vel  stultum  esse  putet  (v.  536.),  ut  consilium  facile  ad  exitum  perducere 
possit.  Ita  nisi  de  se  existimaret,  nihil  scilicet  ejusmodi  eum  dusurum.  Haec 
vero,    quam  suspicatur,  ignaviae  vel  stultitiae  opinio  homini  sagacitatem  suam  et 

sapientiam  admiranti  ita  stomachum  movet,  ut  illum  causam  suam  dicere  vetet  et, 
quid  ipsi  de  illo  fieri  placeat ,  ferociter  plane  pro  imperio  decernere  velit  * ). 
Pervincit  tamen  Greon,  ut  causam  defendere  liceat,  et  crimina,  quibus  satis 
speciose  circumveniri  videbatwy,  inania  esse  docet  (v.  583  seqq.),  Sed  non 
vult  edoceri  melius  Oedipus  ^).  Quare,  quamquam  prudenter  principes  civitatis 
dehortantur  (v.  616.),  stat  tamen  sententia  vindicare  supplicio,  quam  concepit, 
suspicionem  et  metum:  incoiumi  enim  Creonte  se  stare  posse  desperat  (v.  658.). 
Qui  quum  regiam  sententiam  temere  pronuntiatam  esse  queratur  nec  patienter  et 
humiliter  ferre  velit,  ita  ad  exsecrabilem  iram  et  furorem  efferatur,  ut  jam  nihil 
supra  esse  possit  3). 

£o  autem  quum  deducta  res  sit,  ut  animi  ferocia  et  iracundia  non  jam  pos-. 
sit  intendi  magis  et  augeri,  unde  profecti  simus  respiciamus  quoque  pervenerimus 
videamus.  Hoc  igitur  propositum  Oedipo  fuerat,  ut  Laii  percussores  reperiret  re- 
pertosque  vel  summo  supplicio  afficeret  vel  e  patria  ejiceret  atque  ita  afdictam 
pestiientia  civitatem  erigeret.  Ad  eam  rem  omnes  cogitationes,  consilia,  studia 
contulerat  et  contulisse  videri  volebat.  Sed  quid  peragitur  ?  Nimirum  ea  ipsa  res, 
quae  quaeritur,  e  conspectu  aufertur,  simul  ac  Tiresias  in  conspectum  venit, 
eoque  longins  recedit,  quo  apertius  is  id^  qu6d  Oedipus  postulet,  in  medium  pro- 
laturum  se  esse  negat.  Verum  est,  arcessivit  Oedipus  vatem  reipublicae  causa 
et  reipublicae  nomine  eum  salutare  consilium  afferre  justamqne  patriae  communi 
omnium  parenti  gratiam  referre  jubet  (v.  303.  322.).  Sed  ubi  Tiresias,  ita  ut 
supra  vidimus,  quod  jubetur  proloqui  recusat,  Oedipus  statim  ad  iram  abripitur, 
et  acerbis  eum  criminosisque  verbis  insectatur.  Oritur  altercatio,  regerit  Tiresias 
ea,  quibus  ab  Oedipi  facinore  civitatis  mala  profecta  esse  apparet,  et  id  omnino 
suo  eoque  divino  jure  usus  agit,  ut  id  intelligat  Oedipus  et  liberetur  clade  civi- 
tas.     Oedipus  contra  communis  civium  calamitatis  prorsus  oblitus  totus   in  sua  re 


1)  OlS.  V.  648:  rovx*  avtb  fnj  fLO*  ifqd^  on»^  oi*  ti  *a*o^ 
Ko.     —     —  c»  To»  vo/tiZii^  mS/ia  tiJ»'  av&aSiav 

itval  T»  TOii  voif  x^Q^*  o^"  OQ&Se  g)QOViZq 
Ut  supra  Tiresias  r^v  6/iov  vaiovaav  o^y^v,  ita  h.  1.  Creon  jure  av&adLav  exprobrat 

2)  OtJ.  Xiytiv  aii  dtnvoq  ,  /lav&dvtiv  6^  iyd»  >iax6<:. 

3)  V.  628:  Kq.  il  6e  ^vviiji;  ftijSkv^  Oid.  aQxxiov  yo/toK:  h.  e.  mibi  imperandum  vel  sic  est,  meum  est 
imperare  tibi  et  omDibus  civibus,  vobis  omnibus  parendum,  dicto  mihi  audientes  esse  debetis.  Quod 
sequitur  outo*  xaxui  y  a^xo^oq  sc.  iaxiv  o()/(h>:  hoc  facile  intelUgitur,  qnum  antegressum  d^niov 
tantidem.sit  quanti  i/ti  Sti  ^QX^**'    Ita  nihil  obsouritatis  et  offeDsionis  in  his  verbis. 

occupatus  est  idqne  unum  et  cogitat  et  contendit,  ut  injuriam  et  ignominiam, 
quam  illatam  sibi  arbitratur,  graviter  ulciscatur.  Ne  chori  quidem  oratio  modeste 
aberrantem  in  viam  revocantis  "et  non  id  tempus  esse  monentis,  quo  suas  quisque 
rixas  per  iram  transigat,  sed  omnes,  quod  Deus  jubeat,  ad  levandam  civitatis 
miseriam  diligenter  faciant,  qaidquam  eum  movet  (v.  404.).  Persistit  in  sua 
causa  persequenda.  Apparet  id  magis  etiam  et  clarius,  quum  ferocius  corripit  et 
exagitat  Creontem.  Quem  quum  sibi  persuaserit  imperii  esse  aemulum,  non  fa- 
cile  dimittit;  quam  contentionem  ut  in  communi  patriae  calamitate  gravem  et 
detestabilem  Jocasta  ex  aedibus  progressa  acerbis  verbis  castigat  *).  Quid  vero 
ex  his  efficitur  ?  Hoc  credo ,  providere  et  consulere  saluti  civium  Oedipum 
Sophocleum,  ita  tamen,  ut  eam  curam  suae  vel  irae  vel  cupiditati  dare  animi 
impotentia  facile  cogi  se  sinat,  dolorem  vero  suum  nullis  nec  rationibus  nec 
precibus  condonet.  Neque  mirabitur  hoc,  qui,  quae  antea  jam  de  propria  homi- 
nis  natura  et  ingenio  ex  hac  fabula  prolata  sunt,  meminerit. 

In.  reliquis  fabulae  partibus  haec  maxime  insignia  habentur.  Primum  qui 
antea  explicato  a  Tiresia  priore  illo  Dei  Delphici  responso  culpa  se  teneri  non 
sensisset,  is  vinctorum  expositi  pueri  pedum  (v.  717.)  et  „trifidae  Phocidis" 
(v.  733.  716.)  mentione  injecta  vehementer  exterretur  nec,  quamquam  omnia 
ad  eum  placandum  et  consolandum  Jocasta  efiundit ,  sollicitudinem  animi  et  an- 
gorem  reprimere  potest  (v.  726.  738.  747.). 

Externa  igitur  illa,  loci  et  temporis,  quo  Laii  caedes  facta  est,  descriptio 
et  ratio,  ipsius  hominis  statura  et  figura  ante  oculos  proposita  admonent,  formi- 
dinemque  incutiunt,  vatis  verba  opertum  diu  tenebris  facinus  aperientis  et  pru- 
dentis  homini^  oratio  omnes  inanis  suspicionis  nebuias  dispelientis  non  adducunt, 
ut  cogitationem  de  se  ipso  suscipiat  in  eaque  mentem  defigat.  Atque  quia  nihil 
nisi  externa  illa  circumspicit,  qnibus  ad  declinandum  ejus  sceleris  crimen,  quod 
ultum  it,  utatur  suarumque  rerum  memoriam,  quantum  potest,  fugit,  sequuntur 
reliqua,  quae  singularia  et  admirabilia  prorsus  videntur.  Ita  fit,  ut  in  incredibili 
illa  investigandi  sagacitate  mentis  acies  mirifice  hebescat  et  in  tenebris  erret 
prudentiae  opinio  (v.  836.  846.  964.).  Ita  quia,  quale  id  futurum  sit,  nescit, 
quo   rem  illustratum  iri  sperat,  accidit  ut  magno  metu  atque  terrore  exagitetur 


1)     lok.  V.  634:  Ti  t^v  afiovXwt  w  raXainv^t,  erdeiv 
fXuaaTit  inriqaa9r   ovit  ina*axvvea&t  f^^ 
ovroi  voaovoifif  Xdta  tuvovvtn  xaxa; 

{y,  914  seqq.).  Sed  quid  est,  quod  metuit  et  horret?  Non  metuit  ita,  ut  ejus 
facinoris,  quod  perpetravit,  poeniteat  (v.  814  seqq.)  sed  primum,  ne  culpa  caedis 
Laii  in  se  derivata  imperium  amittat  et  de  eo  dignitatis  gradu ,  quem  sapientia  sua 
oonsequutus  esse  videtur,  dejiciatur  (cf  v.  658.  668  seqq.),  deinde  vero,  ne 
aliquando  Polybum  patrem  scilicet  interficiat,  Meropamque  matrem  sibi  jungat, 
quod  periculum  sibi  imminere  suspicatur,  si  ipse  iis,  quae  imprecatus  sit  Laii 
interfectoribus,  teneatur  et  e  civitate  expellatur.  Parricidium  igitur  se  commi- 
sisse  ne  suspicatur  qaidem,  ne  postea  e  terra  ejectus  committat,  id  metuit. 

■■  Atque  ita  hoc  loco  mirum  quoddam  insipientis  sapientiae  et  incredibilis 
inconstantiae  signum  deprehendimus.  Quamquam  enim  non  tum  tantum,  quum 
oraculum  de  origine  consultum  adierat,  Polybo  et  Meropa  natum  se  esse  credi- 
derat  <v.  790  seqq.),  sed  etiam  hic  eos  parentes  suos  esse  ita  profitetur,  ut 
plane  non  dubitet  (v.  825.),  tamen,  sicubi  ab  aliis  parentum  mentio  infertur 
(v.  435.),  facere  non  potest,  quin,  qui  sint,  cupidius  quaerat  nec  ullis  Jocastae, 
quis  is  sit,  jam  intelligentis  precibus  ab  ea  investigatione  se  avocari  patitur 
(v.  1060.).  Imo  quum  eam  nolle  suspicetur  amplius  quaeri  propterea,  quod 
fortasse  humilitas  quaedam  generis  deprehendatur,  eo  majorem  in  ea  re  diligen- 
tiam  adhibendam  putat,  nihil  gloriosius  sibi  fore  opinans,  quam  si  fortunae 
filius,  quem  se  habet,  ad  regiam  dignitatem  evectus  esse  reperiatur.  Quibus  ut 
praefracta  illa  cernitur  animi  pertinacia  nihil,  quod  propositum  vel  oblatum  est, 
inchoatum  relinquentis ,  ita  nihil  verins  acutiusque  quam  ipse  de  se  dicit ,  dici 
potest.  Est  sane  fortunae  filius ,  non  ejus  quidem ,  cujus  ipse  sentit  ac  praedicat, 
sed  ejus,  cujus  temeritatem  et  inconstantiam  propriam  esse  dicimus.  Primum 
enim,  quantum  apud  Sophoclem  exstet,  ad  consilii  capiendi  deliberationem  non 
suae  mentis  et  rationis  motu  ipse  se  excitat,  sed  rebus  extrinsecus  allatis  exci- 
tari  se  patitur,  deinde  non  circumspectis  diligenter  rerum  momentis  cauteque 
pensitatis  quid  facere  praestet,  constituit,  sed  quidquid  ipsi  maxime  placet  ac  libet, 
id  confidenter  arripit  pertinaciterque  sequitur,  denique  omnis  rerum  actio,  si 
eventis  ponderatur,  non  consilii,  sed  fortunae  esse  videtur.  Hinc  illud  intelligi- 
tur  quare,  quum  plurimum  videre  ac  sapere  sibi  videtur,  tum  maxime  prae- 
strictam  et  hebetatam  habeat  ingenii  aciem  atque  ibi  quoque  bonam  de  se  spem 
alat,  ubi  omnia  jam  desperata  sunt  ac  perdita. 

At  haec,  quae  postrema  commemoravimus ,  non  minus,  quam  cetera,  quae 
de  animo  et  moribus  Oedipi  exposuimus,  ad  unam  illam  tragoediae  oecono- 
miam  pertinere  dictitdnt.     Qua  de  re  quamquam  saepius  jam,    quid  sentiendum 

3 


—    18    — 

• 

videretur,  significavimus ,  haec.tamen  addenda  sunt.  Atque  ut  ingenue  fateamur, 
plane  contra ,  quam  in  hae  quidem  Sophoclis  fabula  fieri  solet ,  existimaiidum 
erit.  Etenim  si  illa  oeconomia,  quae  quidem  probari  et  laudari  possit,  cer- 
nitur  in  justo  rerum  ordine,  hoc  est,  in  recta,  legitima  artificiosaque  dispositiono 
et  compositione  ad  singula,  quae  sunt  in  re,  plene  ac  graviter  expromenda  et 
explicanda  accommodata,  quo  modo  id,  quod  in  re  ipsa  non  sit,  in  eum  ordi- 
nem  inferri  et  redigi  possit,  vix  intelligitur.  Est  quidem  in  hac  re  ingenio  ac 
sollertiae  suus  concessus  locus  licetque  poetae  intexere,  quibus  ad  exspectationem 
et  ad  admirationem  erigantur  animi  et  graviter  crmmoveantur ,  sed  ea  non  licet 
inferre  et  ornatus  causa  aspergere ,  quibus  summa  rei,  adulteretur  et  deformetur. 
Summam  autem  rei,  in  qua  tanquam  cardo  tragoediae  vertatur,  in  natura  et 
animis  hominum  tragicorum  sitam  esse  dicimus.  Quibus  qui  tribuuntur  mores, 
ii  proprii  ac  perpetui  esse  debent,  conservandi  sunt  per  totam  fabulam  nec  aliter 
prorsus  mutandi ,  quam  ipsorum  natura  et  ratio  vel  admittit  vel  postulat.  Itaque 
oeconomia  tragoediae  nihil  nisi  actionem  rerum  ab  natura  et  consiliis  hominum 
tragicorum  proficiscentem  complectitur  et  moderatur,  non  ad  arbitrium  poetae 
hominibus  tragicis  haec  vel  illa  actio  rerum  tribuitur,  ut  artificiosa  et  gravis 
existat  tragoediae  oeconomia.  Hoc  facile  apparebit,  si  quis  unius  Sophoclis 
fabulas  inter  se  comparaverit.  Ubi  personae  primariae  natura  est  simplex  et 
constans,  ibi  simplex  et  expedita  est  fabulae  oeconomia;  ubi  contra  animus  est 
altus,  reconditus,  varius,  ad  tempus  se  versans,  ibi  multiplex  et  implicata  est 
eadem.  IUud  maxime  cadit  in  Philoctetam,  hoc  in  Oedipum.  Huic  igitur  non 
eo  consilio  illa,  quae  diximus,  animi  vitia  tribuisse  poetam  judicabimus,  ut 
tenui  filo  argumenti  perpetuitatem  ad  finem  deduceret,  sed  ut,  quemadmodum 
supra  significavimus ,  in  iis  vitiis  culpam  ejus  latere  declararet. 


Jam  vero  id,  quod  dicimus,  in  describendis  Oedipi  moribus  personaque 
repraesentanda  propositum  sibi.  fuisse  poeta  ipse  indicasse  videtur.  Atque  reli- 
quum  est,  ut  hoc  paucis  explicemus  et,  quo  modo  illa  facinora  ab  ipsius  hominis 
consiliis  et  voluntate  profecta  sint ,  videamus. 

Ut  igitur  in  Ajace  (v.  748  sqq.)  nuntii  verbis,  qua  commissa  culpa  excitata 
sit  Minervae  ira  discimus,  ita  in  media  hac  fabula  Oedipus  calida  sua  consilia, 
in  quibus  omnium  facinorum  et  malorum  causa  est,  ingenue  ac  libere  aperit. 
Ad  detegenda  quidem  facinora  totum  hunc  locum  (v.  700 — 863.)  pertinere  facile 

damus;  iis  enim,  qaae  Jocasta  de  oraculo  olim  edito,  de  fiiio  exposito,  de 
Laii  caede  narrat,  ea,  quae  Tiresias  antea  exposuerat»  illustrantur  et  coDfirman- 
tur ;  quae  de  se  expromit  Oedipus ,  omnem  rei ,  quae  quaeritur ,  dubitationem 
expellunt.  At  tero,  quemadmodum  Jocasta  ita  producitur,  nt  propria  ejus  animi 
levitas,  improbitas,  impietas  notetur,  ita  Oedipus  totum  se  aperit  ipse.  £a  vero, 
quae  antea  in  eo  deprehendimus ,  hoc  quoque  loco  patescunt. 

r.Atque  primum  quidem  id  maxime  mirum  videtur,  quod  nihil  unquam  de 
vita  ante  acta  cum  Jocasta  communicavit  et  tunc  quoque  invitus  taciturnitatem 
rumpit.  Tum  demum,  quum  eo  deducta  res  est,  ut  ipsius  quam  maxime  cog- 
noscere  intersit,  occisusne  a  se  sitLaius,  sollicito  animo  et  inter  spem  metumque 
suspenso,  tanquam,  qui  rei  exitus  futurus  sit,  nihii  pensi  habens,  a  se  impetrat, 
ut  ea,  quae  celaverat  et  texerat,  non  aliis  quidem,  sed  certe  Jocastae  (v.  772. 800.) 
roganti  exponat.  His ,  ut  dicta  sunt  ^) ,  conscientiam  quandam  culpae  tacitnmi- 
tate  diu  tectae  prodi  facile  credas.  Gonfirmetur  ea  suspicio  iis,  quibus  poenitere 
se  eorum,  quae  fecerit,  leviter  significat,  quum  satis  mirabilem  quidem  fuisse 
dicat  casum,  qui  Corintho  abire  coegerit,  non  dignum  tamen,  cujus  causa  tan- 
tum,  quantum  fecerit,  studii  sumeret  Atque  si  usquam  hoc  loco  aliqua  culpae 
coascientia  commovetur,  sed  subito  tantum  ea  velut  ex  animi  tenebris  emicat 
statimque  evanescit.  Exprimitur  enim  animi  sollicitudine  et  angore  ea  erroris  et 
poenitentiae ,  si  qua  est,  confessio,-  sibi  metuit,  ne,  si  Laium  occidisse  convictus 
sit,  suis  ipse  edictis  et  imprecationibns  teneatur  et ,  quod  antea  vidimus,  regnum 
amittat.  Itaque  quum  perpetratae  caedis  per  se  non  poeniteat ,  rectius  fortasse 
contracti  culpa  sua  periculi  conscientiam  hic  deprehendi  dicemus.  Ceterum  haec 
omnia  Sophoclis  propria ;  alii  enim  haec  finxerant  ita  quidem,  ut  Oedipus  Jocastae 
statim  post  susceptum  regnum  locum,  ubi  Laius  occisus  erat,  monstraret  ^). 

Deinde  vero ,  quae  de  vita  ante  acta  narrat,  ita  composita  sunt,  ut  eum  sua 
culpa  in  miserae  fortunae  discrimen  adductum  esse  existimare  possimus.     Omnia 

enim  poeta  collegit  et  attulit,  ut   et  in  bona  et  splendida  fortuna  videretur  con- 
stitutus   et  nimio   sui   studio  pravaque    dignitatis   opinione  in  errorem   abreptus. 
Primum  autem,   qua    in    re  variatur    ita,    ut  pnerum   eum  apud  agrestes   humilr 
usum  cultu  degisse  ferant,   apud  Polybum  Corinthiornm  regem  educatur  et,  quo( 
non  sine   causa  tam   accurate  dicitur,    Polybo  et  Meropa   ejus   uxore   parentibu; 
utitur    amantissimis    et    indulgentissimis ,    quippe  quum    unicus  eorum  haberetur 
filius.     Deinde,   quum  in  spem  regni  educari  putaretur,    in   summo    apud  omnes 
cives  honore  fuit.     Non  igitur  ignobilitate,  humilitate,  paupertate  eum  commoveri 
voluit  poeta,  ut  ex  ea   terra,  quae  pro  patria  esset,  discederet,   sed  ipse  abjicit  , 
laudatam  fortunam.    Qua  in  re  inprimis  cernitur  temeritas.     Verbo  enim  in  epu-  / 
lis  ab  homiue   aliquo  per  summam  ebrietatem  jactato   ita  animus  percellitur ,   ut 
existimationem  suam  offendi  ac  perdi  credat  nec,  quae  sit  crapulae  vaniloquentia, 
cogitet;   tum  vero  intempestive  irritabilem  animum  esse  apparet  et  eorum  quoque, 
quae  speciem  contumeliae   habent,   impatientem.     Quae  est  enim  ea  contnmelia? 

Non  esse  eum  ejus  viri,  cujus  videatur,  filium,  sed  subditum  ebrius  Ule 
jactaverat  (v.  780.).  Hoc  etiamsi  vere  dicebatur ,  non  erat  dedecori ,  modo  ne 
legibus  Atticis,  sed,  quod  fieri  debet,  aetatis  heroicae  jure  res  aestimetur.  Apud 
Homerum  enim  non  minus  ii,  qui  vb&oi,  quam  qui  axortot  dicuntur,  principum 
habent  dignationem.  Accedebat  vero,  quod  ille  id,  quod  probrum  ipsi  videbatur, 
non  vere  dictum  esse  docebatur.  Ubi  enim  de  re  cum  parentibus  expostulavit 
et  quaesivit,  indignabundi  illi  temere  id  jactatum  respondent  et  ita  satisfaciunt, 
ut  ipse  mitigatum  placatumque  se  fuisse  confiteatur.  Sed  ad  tempus  tantum  in 
parentum  verbis  acquiescebat,  verecundia  et  auctoritate  eorum  non  magis  quam 
ceterorum  hominum  movebatur;  pungebat  res  animum  semperque  succurrebat 
adeo,  ut  ne  inscio  quidem  et  invito  patre  et  matre  Delphos  consultum  abire 
vereretur.  : 

His  omnibus  diligentissime  a  poeta  compositis,  qui  proditur  animus  ?  hominisj 
credo,  temere,  contumaciter ,  impie  consilia  sua  capientis  et  peragentis.  Haec 
autem  consilia  a  libero  ipsius  animi  motu  proficisci  nemo  non  videt;  in  his  ipsis 
consiliis  principium  et  causam  insequentium  facinorum  esse  apparet.  Itaque 
dubitari  non  potest,  quin  poeta  Oedipo  suo  culpam  illam',  quam  quaerimus, 
tribuendam  esse  significare  voluerit. 

Id  ex  iis  quoque  intelligetur ,  quae  statim  addenda  sunl.  Facile  credas 
Oedipum  primo  ancipiti  consilio  sumpto  graduque  prolato  inevitabUi  quodam 
rerum   nexu   et   animi   errore  ad  facinora   illa  patranda  esse   protractum.      Quod 

vereor  ne  aliter  poeta  judicandam  esse  volaerit  Ut  id  intelligamos ,  accurate 
inspicienda  sunt  quae  deinceps  de  Laii  caede  exponuntur  et  maxime,  quo  loco  et 
qua  ratione  caedem  factam  esse  fingat  poeta,  videndum.  £t  locum  qaidem 
Aeschylus  ^)  ea,  quae  prisca  Boeotiorum  traditione  pervagata  erant ,  tenens ,  apud 
Potnias,  inferioris  Boeotiae  oppidulum,  Potniadum  Dearum,  Cereris  et  Persephonae, 
cultu  inclutum  esse  scripserat;  qua  re,  quum  Erinnyes  quoque  Potniades  appel- 
lentw  ^),  uti  potuerunt ,  ut  Oedipum  sacrum  Eumenidibus  fuisse  dicerent. 

Sed  de  hac  re  nihil  est.  apud  Sophoclem.  Is  enim  quum  eandem  rem  trans- 
ferat  ad  angustissimas  illas  „trifidae  Phocidis*'  fauces,  ab  hoc  ipso  Oedipi  et 
Laii  ^concursu  nominis  celebritatem  nactas ,  aliud  eum  consilium  secutum  esse 
putabimus.  Yidetur  autem  hoc-  fuisse,  ut  statim  appareret,  eum  esse  animum 
Oedipi,  a  quo  id,  quod  Deus  Delphicus  modo  praedixerat,  facile  proficisceretur. 
£a  enim  est  loci  natura,  ut  homo  ferox  et  iracundus  obviam  venientium  impe- 
dimento  facile  offendi  et  lacessi  potueriu  Quid  vero  de  re  ipsa  est  apud  poetam  ? 
Redit  Oedipus  Delphis  diro  illo  de  parentibus  oraculi  responso  accepto,  idque  eo 
consilio,  ut  Gorinthum ,  quam  putabat  suam  esse  patriam.,  fugeret.  Incedit  pedi- 
bus  per  illas  fauces,  occurrit  Laius  Daulide  ut  videtur  curru  vectas.  Qui  quod 
non  de  via  deflectit  et  ipsum,  ut  dicit,  per  vim  decedere  cogit,  per  iram  aurigam 
percutit,  tum  currum  praeteriens,  quum  a  rege  stimulis  petatur,  et  ipsum  et 
omnes  comites  trucidat.  Hac  in  re  minus  fere  notabUe  atque  insigne  est,  quod 
caeca  statim  ira  animique  impotentia  aufertur,  quam  quod  etiam  tum,  quum  ipse 
haec  narrat,  graviores  aequo  et  merito  poenas  illos  dedisse,  hoc  est  sensisse,  quem. 
lacessissent,  aperte  profitetur.  Neque  temere  poeta  ei  hunc  ingenuitatis  colorem 
inducit;  ita  enim  omnia,  quo  modo  caedem  ille  fecerit,  monstrant.  Primum 
enim  quantae  arrogantiae  et  superbiae  est  postulare,  ut  currus  sibi  decedat 
idque  in  iis  maxime  angustiis?  quantae  iracundiae  eum,  qui  postulata,  antequam 
prolata  sunt,  facere  negligat,  caedere?  Nam  quod  se  per  vim  de  via  extrusum 
esse  dicit3),   id  non   ejusmodi   esse  apparet,  ut  malo  consilio   et  cum  superbia 

.    1)     Scbol.  ad  Soph.  Oed.  Reg.  733:   —  ijtflfuv  r^c  idoS  ^Qox^Xaitov 
ox*OTV^  xcicv0t»v  €Qiodor,  Sr&a  evfifioXa^ 
XQiSv  ittXivd'*»*  IJorvtdiwv  ^/ulfiofuv. 

2)  0.  Mueller  ad  Aescb.  Eum.  p.  176. 

3)  V.  804:   itmivriatwy  nai  oSov  /*   o  &'  ^yt^uiv 

ovToc  ^'  6  n^fivq  nQoq  fiiav  ^Xawtciiv' 
Mdyi  tor  ixrfircona  xo9  t^foxijXdxijv 
netim  it'  ofy^^.  *.  x.  X. 

illata  ei  sit  injuria,  sed  ut  eo  obviam  vehiculo  eunte  et  non  cedente  non  fiert 
non  potuerit.  Deinde  quod  non  satis  habuit  par  pari  referre,  si  quid  referendom 
esset,  sed  regem  ipsum  omnesque  comites  obtruncayit,  quanta  animi  ferocia 
fuerit ,  aperte  monstratur.  Magis  quoqne  haec  omnia  qualia  sint  intelligetur ,  ^ 
quis,  quae  de  eadem  re  apud  alios  traduntur,  comparaverit.  Nusquam  enim  in 
hac  re,  quantum  video,  tanta,  quanta  apud  Sophoclem,  Oedipi  temeritas,  insolen- 
tia  et  iracundia  cernitur.  Atque  apud  Euripidem  ^) ,  qui  eodem  loco  haec  iiacta 
scripsit,  quum  obviam  factus  Laio,  inclamante  auriga,  invito  quidem  animo  de 
via  declinaret  et  currum  praeteriens  vulnus  equorum  ungulis  inflictum  tulisset, 
lum  demum  ira  percitus  injuriam  caede  ulciscitur.  Multo  etiam  excusatius  fa- 
cinus  est,  si,  quod  ApoIIodorus  2)  narrat,  ipse  curru  vectus  iis  locis  obviam  venit 
Laio  et  a  Polyphonte  ejus  auriga  graviter  lacessitus  vim  vi  repellil. 

Haec  omnia ,  quae  apud  Sophoclem  sunt ,  ut  facile ,  quae  Oedipi  culpa  sit, 
significant,  ita  aliud  accedit,  quod  eodem  revocari  debeat.  Nusquam  enim,  ut 
paucis  hoc  quoque  moneamus,  per  totam  fabulam  expiatam  et  purgatam  iUam 
caedem  esse  indicatur.  Imo,  quum,  ut  supra  vidiaius,  rem  ipse  de  mdnstria 
celasset  celatamque  semper,  summa  demum  urgente  necessitate  uni  Jocastae  aper- 
iret,  eam  expiationem  ab  eo  prorsus  neglectam  et  contemptam  fuisse  credemus. 
Et  tamen  contemnenda  non  erat,  nec  contempta  videtur  ^);  requirebatur  enim  quam 
raaxime,  si  quidem,  quae  Plato  *)  de  ea  re  docet,  de  Graecorum  consuetudine  et 
moribus  dicta  esse  existimare  licet,  Pertinet  hoc  ad  illam,  quam  supra  notavi- 
mus,  caerimoniarum  et  legum  divinarum  negligentiam  Deorumquc  ipsorum  con- 
temptum  a  nulla  quidem  re  nisi  a  temeritate  animi  et  suae  sapientiae  viriumque 
admiratione  profectum. 

Reliquum  est,  ut  paucis  de  ea  re  exponamus,   qua  maxime  poeta  suam  cul- 


1)  Phoen.  V,  39:    *ai  »*»  xilivn  Aatov  r^ox^^iXdriiq 

c3  ^ivt,  rvQdwoK;  i*noSuv  /*i&laraoo. 
'0  rf'   itgn    avavSoq,  niya  qiQOvwv'  «uAo»  dl  vw 
/i^AaK  Tifovra?  i\npoivia<sov  nodaV 
o&tv-na*<:  naitiQa  naivn. 

2)  Apollod.  III,  5,  7. 

3)  Schol.  Eurip.  ad  Phoen.  v.  44:  Stl  votiv  or»  6  OiSinovq  »o»ivaoc  rbv  Adtov^  ««  ivafifii  nafaxQ^fta 
ovx  liq^k&tv  HC  TO  iiQOV.  —  vnoctqiiliaii  Si  «'?  K6qv»0ov  nai  ua^aq&tU:  tov  ^ovov  —  inav^nt  nffOf 
xov  &t6v. 

4)  Plato.  Legg.  K.  p.  865  seqq.  Maxinae  huc  pertinent,  quae  do  caede  pet  fram  coinmissa  dispatan- 
tur  p.  866  et  67. 

pam  Oedipo  tribuendam  esse  monstrasse  videtur.  Regnare  per  hanc  fabulam 
ironiam  illam,  quam  dicunt,  divinam  omnes  fere  consentiunt  Et  vere  id  exi- 
gtimari  non  potest  negari.  Nudabitur  ea  primum,  si  quis  diligentius  ea  attende- 
rit  et  inspexerit,  quae  ambigue  dicta  sunt,  hoc  est,  ea,  quae  ita  ut  dicta  sunt, 
intelliguntur  quidem,  sed  simul  id  sententiae  habent,  ut  loquentes,  longe  aliter, 
quam  ipsi  sentiunt,  ea  futura  tristemque  atque  acerbum  eventum  habitura  esse, 
non  videant.  Gravissime  his  animi  commoventur,  si  ipse  Oedipus  ea  proloquitur 
et  jactat.  Ea  vero  tam  multa  sunt,  in  priore  maxime  fabulae  parte,  et  ad  intel- 
ligendum  poetae  consilium  tam  gravia,  ut  in  iis  illustrandis  parum  curae  et  dili- 
gentiae  positum  esse  hucusque  ab  interpretibus  jure  mireris.  Nam  non  ea  solum 
huc  revocanda  sunt,  quae  satis  aperta  videntur,  sed  etiam  ea,  quae  tecta  quasi 
latent,  indaganda.  Deinde  vero  facilius  ironia  illa  iis  cognoscitur,  quae  Oedipus 
peragere  sibi  proponit.  Ea  enim  mirum  plane  est,  qua  ratione  omnia  contra, 
quam  ipse  et  censeat  et  velit,  eveniant.  Hoc  vero,  quod  hujus  est  ironiae,  adeo 
non  accidit  fortuito,  ut  totius  tragoediae  consilium,  vim  ac  gravitatem  contineat. 
Quod  quum  animadverteretur,  duram  illam  fati  vim,  qua  exerceretur  homo  in- 
nocens ,  mitigari  ea  re  et  excusari  putaverunt.  Quod  quo  modo  fiat  vel  fieri  possit, 
equidem  non  satis  assequor^  videtur  potius  ea  vis  ita  augeri,  ut  iniqua,  crude- 
lis,  exsecrabilis  haberi  debeat.  Quorsum  enim  tendit  omnino  ea  ironia?  nempe 
non  eo ,'  ut  homines  miseri  et  fortuna ,  non  culpa ,  calamitosi  ludantur  et  ridean- 
tur;  clementiam  et  misericordiam  et  flagitant  ii  et  impetrant.  Itaque  si  Sophocles 
Oedipi  culpa  omnino  vacantis  verba  et  consilia  ironiae  acumine  perstrinxisset, 
non  minus  ab  humanitatis  quam  ab  artis  legibus  aberrasset.  Quod  quum  non  conce- 
datur  nec  possit  concedi,  eundem  apud  eum,  qui  ubique  est,  ironiae  locum 
datum  esse  vel  licet  existimare  vel  necesse  est.  Datur  autem,  ut  satis  inter 
omnes  constat,  ironiae  locus,  ubi  aut  nimia  prudentiae,  sapientiae  aliarumque 
virtutum  opinio  inaniter  se  jactat,  aut  aliqua  animi  voluntatisque  confidentia  res 
magnas  etiam  laudabiliter  peragere  conatur  viribus  parum  sufQcientibus.  Non 
ea ,  quae  bona ,  non ,  quae  mala  sunt ,  ironiae  facetiis  vel  salibus  insectanda 
videntur,  sed  quae  stultitiae  et  perversitatis  propria  habentur,  ea  putantur  exagi- 
tanda.  Haec  autem  omnia  quam  maxime  cadunt  in  Oedipum.  Is  enim ,  ut 
Sophocles  quidem  voluit,  fuit  animus,  ut  totus  suus  esse,  suis  stare  viribus  vellet 
nec  alrunde  pendere;  ea  suae  sapientiae  opinio  fecit,  ut  ceteros  homines  prae  se 
despiceret,  atque  si  quid  ab  iis  suis  consiliis  impedimenti  objectum  videretur,  ad 
summam  /erociam  et  iram  abriperetur;  ita  factum  est,  ut  Deos  negligeret  et  con- 

temneretj  ita  denique  factum,  nt  quamqnam  bona  et  laudabilia  semper  agitabat 
consilia,  nihil  boni  ad  exitum  perduceret,  sed  in  summam  miseriam  ipse  incide- 
ret  aliosque  deduceret.  In  hanc  igitur  hominis  insipientem  sapientiam  et  impo- 
tentem  potentiam  poeta  divinam  illam  ironiam  inmiisit  et  tragoediam  plane  pev« 
fectam  omnibusque  numeris  absolutam  reliquit.  Nam  nimia  illa  prudentiae  opinio 
virinmque  fiducia  et  metu  eo,  quem  tragicum  dicunt,  et  misericordia  incredibi- 
liter  animos  commovet. 

